hotchpotch/miracl-hf-unified huggingface dataset:
দাহর লোচন
দাহর লোচন (বৈজ্ঞানিক নাম: "Creon cleobis(Godart)")এক প্রজাতির ছোট আকারের প্রজাপতি। এদের বাইরের ডানা ঘিয়ে ধূসর বর্নের এবং ভিতরের ডানা ধাতব নীল আভা দেখা যায়। এরা ‘লাইসিনিডি’ গোত্রের এবং 'থেকালিনি' উপগোত্রের সদস্য।
দাহর লোচন এর প্রসারিত অবস্থায় ডানার আকার ২৭-৩৮ মিলিমিটার দৈর্ঘের হয়।
ভারতে প্রাপ্ত দাহর লোচন এর উপপ্রজাতিসমূহ হল-
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পিছনের ডানায় দুটি লেজ আছে; এদের মধ্যে ভিতরের লেজটি চওড়া। স্ত্রী-পুরুষ উভয় লিঙ্গে ডানার নিম্নপৃষ্ঠ ক্রিম রং মিশ্রিত বাদামী বর্ণের। সামনের ডানার নিম্নতলে ডিসকাল অংশের বাইরের দিকে একটি রেখা সোজা ভাবে কোস্টা অবধি উঠে গেছে যার নীচের অংশটি সেল এর কাছাকাছি বেঁকে গেছে।
পুরুষ নমুনার ডানাগুলি অপেক্ষাকৃত সুগঠিত। ডানার উপরিতল আকাশী নীল বর্নের। সামনের ডানার উপরিতলের শীর্ষভাগ খুব চওড়া কালো এবং টর্নাস এ সুতোর মত সরু সীমারেখা রয়েছে।
পিছনের ডানার নিম্নতলে দুটি কমলা সীমাযুক্ত কালো ছোপ লক্ষ্য করা যায়। সামনের ডানার নিম্নতলে দুটি টিকি (tuft) এর মত দাগ দেখা যায়। স্ত্রী নমুনায় ডানার উপরিতল পুরুষ অপেক্ষা ফ্যাকাশে; সামনের ডানার উপরিপৃষ্ঠে কালো এপিকাল অংশ অপেক্ষাকৃত কম চওড়া।
এরা খুব দ্রুত ওড়ে। ফুলের মধুর প্রতি আসক্তি দেখা যায়। দীর্ঘক্ষণ ধরে একই জায়গায় মধু পান করতে দেখা যায়। পাহাড়ের পাদদেশে জলা জায়গার আশেপাশের জংগলে এদের দেখা যায়। এদের কখনও সখনও ভিজে মাটি থেকে রস আহরণ করতেও দেখা যায়।
চুনি কোটাল
চুনি কোটাল (১৯৬৫ - ১৪ আগষ্ট ১৯৯২) একজন দলিত আদিবাসী মহিলা ছিলেন, যিনি ১৯৮৫ সালে লোধা শবর সম্প্রদায়ের প্রথম মহিলা স্নাতক হন। বছরের পর বছর অফিসের কর্মকর্তাদের দ্বারা হয়রানির ফলে ১৯৯২ সালের ১৬ আগষ্ট তিনি আত্মহত্যা করেছিলেন। এবং এর ফলে লোধ শবর সম্প্রদায় তাদের অধিকার এবং বিচারের জন্য একত্রিত হয়। এমনকি ভারতের উল্লেখযোগ্য লেখক-এক্টিভিস্ট মহাশ্বেতা দেবী তার বিয়াধথান্দা (১৯৯৪), (দি বুক অব দি হান্টার (২০০২)) নামক বাংলা গ্রন্থে চুনি কোটালের আত্মহত্যার বিষয়টি আলোকপাত করেন্।
চুনি ১৯৬৫ সালে পশ্চিম বঙ্গের পশ্চিম মেদিনীপুর জেলার গোহালদহি গ্রামের লোধা সম্প্রদায়ের একটি গরিব পরিবারে জন্মগ্রহণ করেন। তার শৈশব কাটে চরম দারিদ্রের মধ্যে এবং তিনিই ছিলেন লোধা সম্প্রদায়ের প্রথম মহিলা যিনি মাধ্যমিকে পড়ালেখা শেষ করেন। এরপর ১৯৮৩ সালে তিনি ঝাড়গ্রাম আইটিডিটি অফিসে লোধা সামাজিক কর্মী হিসেবে তার প্রথম চাকুরী পান। তার দায়িত্ব ছিল তার নিজ গ্রাম সমীক্ষণ করা।
১৯৮৫ সালে তিনি বিদ্যাসাগর বিশ্ববিদ্যালয় থেকে নৃবিদ্যায় স্নাতক ডিগ্রী লাভ করেন। স্নাতক ডিগ্রী লাভের দুই বছর পর, তিনি মেদিনীপুরের 'রানি শিরোমনি এসসি এন্ড এসটি গার্লস' হোস্টেলের হোস্টেল সুপারিনটেনডেন্ট হিসাবে নিযুক্ত পান, এখানেও তিনি সাম্প্রদায়িক হয়রানির সম্মুখীন হন।
চুনি কোটালের সত্যিকারের সমস্যা শুরু হয় যখন তিনি স্থানীয় বিদ্যাসাগর বিশ্ববিদ্যালয়ের মাস্টার্স কোর্সে (এমএসসি) যোগ দেন। এখানে তিনি ধারাবাহিকভাবে তার উচ্চ বর্ণের ব্রাহ্মণ অধ্যাপক (যেমন অধ্যাপক ফাল্গুনী চক্রবর্তী এবং অন্যান্যরা) এবং বিশ্ববিদ্যালয়ের প্রশাসকদের দ্বারা বৈষম্যমূলক আচরণ এবং প্রতিনিয়ত অপমানিত হতে থাকেন, যারা তাকে প্রয়োজনীয় পাস গ্রেড দিতে অস্বীকৃতি জানায় যদিও তিনি তার সকল ধরনের মানদণ্ড পূর্ণ করেছিলেন। অপমানিত ও হতাশ চুনি ১৯৯২ সালের ১৬ আগষ্ট আত্মহত্যা করেন।
জাতিসংঘের শান্তিরক্ষা
জাতিসংঘের শান্তি রক্ষা হচ্ছে এর শান্তি রক্ষা অপারেশন বিভাগের দ্বারা পরিচালিত,সংস্থা কতৃক নির্মিত একটি মোলিক এবং গতিশীল উপকরণ যা সংঘর্ষে ক্ষত বিক্ষত দেশগুলোকে শান্তিপূর্ণ অবস্থা সৃষ্টি করতে সাহায্য করার মাধ্যম হিসেবে কাজ করে। এটা শান্তি বিনির্মাণ, শান্তি স্থাপন এবং শান্তি প্রয়োগ সবকিছু থেকে আলাদা।
শান্তি রক্ষীরা সরঘর্ষ পরবর্তী এলাকায়্ শান্তি প্রক্রীয়া পর্যবেক্ষণ করে এবং পূর্বের যোদ্ধাদেরকে তারা স্বাক্ষর করতে পারে এমন শান্তিচুক্তি বাস্তবায়ন করতে সাহায্য করে। এই ধরণের সাহায্য বিভিন্নভাবে আসতে পারে যেমন বিশ্বাস স্থাপনের পদক্ষেপ, ক্ষমতা ভাগাভাগি এর ব্যাবস্থা করা, নির্বাচনী সহযোগীতা, আইনের নিয়মকে শক্তিশালী করা এবং অর্থনীতিক ও সামাজিক উন্নয়ন।ধারাবাহিকভাবে জাতিসংঘ শান্তিরক্ষীরা সইন্য, পুলিশ কর্মকর্তা এবং বেসামরিক কর্মচারী সংযুক্ত করতে পারে।
গুজরাটের শহরগুলির তালিকা
২০১১ সালের জনগননা অনুযায়ী গুজরাটের শহরগুলির তালিকা।
গান্ধীধাম
গান্ধীধাম হল গুজরাটের একটি শহর।এই শহরটি কচ্ছো জেলায় অবস্থিত।শহরটি ১৯৫০ সালে নির্মাণ করা হয়। ভারত ভাগের পর পাকিস্তান (সিন্ধি) থেকে আসা উদ্ধবাস্তুদের জন্য শহরটি নির্মাণ করা হয়।এটি বর্তমানে গুছরাটের ৮তম বৃহত্ত শহর। এটি কচ্ছো জেলার প্রধান অর্থনৈতিক ও বাণিজ্য কেন্দ্র । শহরটি গুজরাটের দ্রুত বিমাশমান শহরগুলির মধ্যে প্রথম সারিতে রয়েছে।
মনিকাল্যান্ড ক্রিকেট দল
মনিকাল্যান্ড ক্রিকেট দল () জিম্বাবুয়ের মনিকাল্যান্ড প্রদেশ থেকে প্রথম-শ্রেণীর ক্রিকেটে প্রতিনিধিত্বকারী সাবেক দল ছিল। ১৯৯৯ সালে প্রতিষ্ঠিত হওয়া এ দলটি ২০০৪-০৫ মৌসুমে এর আমূল পরিবর্তন আনার পূর্ব-পর্যন্ত লোগান কাপে নিয়মিত অংশগ্রহণ করে। এ ক্লাবটি তাদের নিজেদের খেলাগুলো মুতারে স্পোর্টস ক্লাবে খেলেছিল।
সীমিত স্বীকৃতিপ্রাপ্ত রাষ্ট্রসমূহের তালিকা
রাজনীতির একটি অংশ নিজেদের স্বাধীনতা ঘোষণা করেছে এবং আইনত () সার্বভৌম রাষ্ট্র হিসাবে আন্তর্জাতিক সম্প্রদায়ের নিকট স্বীকৃতি চেয়েছে কিন্তু সার্বজনীনভাবে তেমন স্বীকৃত হয়নি। এই সত্ত্বাগুলি তাদের এলাকা কার্যত () নিয়ন্ত্রণে রেখেছে। এ রকম সত্ত্বাগুলোর একটি অংশ অতীত থেকেই বিদ্যমান রয়েছে।
এখানে দু ধরনের ঐতিহ্যগত মতবাদ রয়েছে যা একটি ধারণা প্রদান করে যে একটি আইনত রাষ্ট্রের অস্তিত্ব কিভাবে আসে। ঘোষণামূলক তত্ত্বে আন্তর্জাতিক আইনে একটি রাষ্ট্রর নিম্নলিখিত চারটি বৈশিষ্ট্য সংজ্ঞায়িত হয়েছেঃ
ঘোষণামূলক তত্ত্ব অনুযায়ী, অন্য সার্বভৌম রাষ্ট্রের স্বীকৃতি ছাড়াও একটি সার্বভৌম রাষ্ট্রের অস্ত্বিত্ব থাকতে পারে। সাংবিধানিক তত্ত্বে আন্তর্জাতিক আইনে এভাবে রাষ্ট্রকে সংজ্ঞায়িত করেছে যে সার্বভৌম রাষ্ট্র হতে হলে অন্যান্য রাষ্ট্র কর্তৃক স্বীকৃত হতে হয় যেসব রাষ্ট্র পূর্ব থেকেই আন্তর্জাতিক সম্প্রদায়ের সদস্য।
ভূজ
ভূজ শহরটি সমুদ্র সমতল থেকে উচুতে অবস্থিত। শহরটির পূর্ব দিকে একটি পাহাড় রয়েছে। পাহারটি ভূজিয়া পাহাড় নামে পরিচিত। এই পাহাড়ে একটি কেল্লা রয়েছে যেটি ভূজ ফোর্ট হিসাবে পরিচিত। পাহাড়টি ভূজ শহর ও মাধাপার শহরকে পৃথক করেছে। হামিরসর নামে একটি বড় হ্রদ রয়েছে এই অঞ্চলে এছাড়া এখানে অনেকগুলি ছোট হ্রদ রয়েছে।
২০১১ সালের জনগননায় ভূজ শহরের জনসংখ্যা হল ২,৯৯,৯৮৩।এর মধ্যে ১৫২২২২ জন পুরুষ ও ১৪৭৭৬১ জন মহিলা।.
ভূজে একটি রাজ্য সরকারের অধীনস্থ অল ইন্ডিয়া রেডিও স্টেশন রয়েছে। এই রেডিও স্টেশনে বিভিন্ন অনুষ্ঠান হয়।
আলফ্রেড হাই স্কুল হল ভূজের সবচেয়ে পুরোন উচ্চ বিদ্যালয়। এটি ১৮৭০ সাল থেকে চালু রয়েছে।ভূজ শহরে রেল স্টেশন থেকে শহরটি মুম্বই, দিল্লি, আহমেদাবাদ, গান্ধীনগর প্রভৃতি শহরে যুক্ত রয়েছে। এই শহরের ভূজ বিমানবন্দর থেকে মুম্বাই বিমানবন্দরে বিমান চালনা করে জেট এয়ারওয়েজ ও এয়ার ইন্ডিয়া।
এই শহরের বিমানবন্দর থেকে মুম্বাই বিমানবন্দরে বিমান চালনা করে জেট এয়ারওয়েজ ও এয়ার ইন্ডিয়া রিজনাল।
ভূজিয়া পাহাড়
ভূজিয়া পাহাড় হল গুজরাট রাজ্যের একটি ছোট পাহাড়।এটি কচ্ছো জেলার ভূজ শহরের কাছেই অবস্থিত।পাহাড়টি সর্বোচ্চ ১৬০ মিটার উচু।এই পাহাড়ে ভূজ ফোর্ট অবস্থিত।পাহাড়টি ভূজ শহর ও মাধাপার শহর কে পৃথক করেছে।
বিকিরণ
পদার্থবিদ্যায়, বিকিরণ হল, এক প্রকার শক্তি স্থান্তর বা  নির্গমন প্রক্রিয়া যা তরঙ্গ বা কণা আকারে শূন্য স্থান বা মাধ্যমের মধ্য দিয়ে ভ্রমণ করে। এর মধ্যে অন্তর্ভুক্ত করা হয়েছে:
বিচ্ছুরিত কণার শক্তির উপর নির্ভর করে বিকিরণকে প্রায়ই আয়োনাজিং বা নন-আয়োনাজিং হিসাবে শ্রেণীকরণ করা হয়। পরমানু ও অনুকে আয়নিত করার এবংরাসায়নিক বন্ধন  ভাঙার মত পর্যাপ্ত শক্তি প্রায় ১০ ইলেক্ট্রো ভোল্ট শক্তি আয়নাজিং বিকিরন বহন করে। তেজস্ক্রিয় পদার্থ যা α, β, বা γ  রশ্মির সাথে সাথে  হিলিয়াম নিউক্লিয়াস,ইলেকট্রন বা পজিট্রনেরএবং ফোটন  নির্গত করে তা আয়নাজিং বিকিরনের একটি সাধারন উৎস। অন্যান্য উৎসের মধ্যে রয়েছেএক্স-রে, পজিট্রনের, নিউট্রন, মেসন সেকেন্ডারি কসমিক রে যা প্রাইমারি কসমিক রে পৃথিবীর বায়ু মন্ডলের সাথে আন্তক্রিয়ার পড়ে উৎপাদিত হয়।
অস্ট্রেলীয় টেস্ট ক্রিকেটারদের তালিকা
এটি অস্ট্রেলীয় টেস্ট ক্রিকেটারদের তালিকা। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। অস্ট্রেলিয়া ১৮৭৭ সালে টেস্ট ক্রিকেটে ইংল্যান্ডের সাথে যুগ্মভাবে বিশ্বের প্রাচীনতম দল হিসেবে অদ্যাবধি অংশগ্রহণ করছে। ১৮৭৭ সালে দলটি সর্বপ্রথম টেস্ট ক্রিকেট খেলায় অংশ নেয়। ৩ এপ্রিল, ২০১৮ তারিখ পর্যন্ত ৪৫২ জন ক্রিকেটার অস্ট্রেলিয়া জাতীয় ক্রিকেট দলের পক্ষে টেস্ট ক্রিকেটে অংশগ্রহণ করেছেন। যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।
পরিসংখ্যানটি ৩ এপ্রিল, ২০১৮ তারিখ অনুযায়ী সঠিক।
স্বাস্থ্য সচেতনতা
স্বাস্থ্য হলো শরীরিক ও মানসিক সুস্থতা। জন্ম ও মৃত্যুর মাঝে মানুষকে তার চারপাশের সামাজিক ও প্রাকৃতিক পরিবেশের উপর নির্ভশীল হয়ে থাকতে হয়। এই উভয় প্রকার পরিবেশ মানুষের শারীরিক ও মানসিক স্বাস্থ্যকে প্রভাবিত করে। স্বাস্থ্য সচেতনতা হলো কিছু অভ্যাসের আচরণ, যার দ্বারা আমরা শারীরিক ও মানসিকভাবে সুস্থ ও স্বাভাবিক জীবনযাপন করতে পারি। 'স্বাস্থ্যই সম্পদ'- এটি একটি বহু পরিচিত বাক্য। স্বাস্থ্যকর জীবনযাপনের জন্য সকল নাগরিকের স্বাস্থ্য সচেতনতা দরকার।
স্বাস্থ্য সচেতনতার নানা দিক গুলো নিয়ে এভাবে ভাগ করা যায়।
দৈনন্দিন কাজ কর্মে স্বাস্থ্য সচেতনতা।
খাদ্যাভাসে স্বাস্থ্য সচেতনতা।
অসুখ নিয়ে স্বাস্থ্য সচেতনতা।
আচার আচরনে স্বাস্থ্য সচেতনতা।
দৈনন্দিন কাজ কর্মে স্বাস্থ্য সচেতনতায় থাকবে পরিস্রুত পানীয় জল পান করা, শৌচের পরে ও খাওয়ার আগে সাবান দিয়ে হাত ধোয়া। স্বাস্থ্যবিধিসম্মত শৌচাগার ব্যবহার করা। ইত্যাদি।
খাদ্যাভাসে স্বাস্থ্য সচেতনতায় থাকবে ক্ষতিকর খাদ্য ও পানীয় ব্যবহার না করা। মাদক সেবন থেকে দুরে থাকা। ভেজাল খাদ্য নিয়ে সচেতন থাকা।
অসুখ নিয়ে স্বাস্থ্য সচেতনতায় উল্লেখ করা যায় অসুখের কারণ জানা। অসুখের সময় পথ্যের ব্যবহার ভুল ধারনা আছে, সেখান থেকে মুক্ত থাকা। অপ্রয়োজনীয় ও ক্ষতিকর ওষুধ ব্যবহার থেকে বিরত থাকা। যুক্তিযুক্ত চিকিৎসা ব্যবস্থার প্রচলন দরকার।
আচার আচরনে স্বাস্থ্য সচেতনতায় বলা য়ায় পরিবেশকে নির্মল ও পরিচ্ছন্ন রাখা। যত্র তত্র আবর্জনা না ফেলা। সামাজিক জীবনযাপন করা। পরিবেশকে নির্মল রাখার গুরুত্বপূর্ণ দিক হলো ১) বাতাসের মান বজায় রাখা। বাতাসে কার্বনের পরিমান কমানো। ২) ভূপৃষ্ঠ ও ভূগর্ভস্থ জলকে দূষণমুক্ত রাখা। ৩) বিষাক্ত বস্তু ও বিপজ্জনক বর্জ্য সংস্পর্শ এড়ানো।
ম্যালভার্ন পানি
ম্যালভার্ন পানি বা ম্যালভার্ন জল হল প্রাকৃতিক ঝরনার জল বা পানি যা ইংল্যান্ডের দুটি কাউন্টি হেয়ারর্ফোডশায়ার ও ওরচেস্টারশায়ার এর সীমান্তে ম্যালভার্ন পাহাড়ে পাওয়া যায়।
জল বা পানির গুণাগুণ তার উৎসের উপর নির্ভর করে, 
যুক্তরাজ্য পাওয়া প্রাচীনতম এবং সব থেকে কঠিন পাথর বা শিলা পাওয়া যায় এই ম্যালভর্ন পাহাড়ে ।
তাদের ভূতত্ত্ব ম্যালভার্ন এর ঝর্ণার জল বা পানির মানের কারণ। এই পাহাড় প্রাক-কেম্ব্রিয়ান আগ্নেয় এবং রূপান্তরিত শিলা দ্বারা গঠিত, যার প্রাচীনতমটি ৬৭০ মিলিয়ন বছরের পুরনো। ম্যালভর্ন জল বৃষ্টির পানি এবং তুষার মিশ্রিত পানি, যা প্রায় ৩০০ মিলিয়ন বছর আগে টেকটনিক আলোড়নে চাপের দ্বারা সৃষ্ট। বৃষ্টির উপর নির্ভর করে প্রবাহ ৩৫০ লিটার (৭৭ গ্যালন) প্রতি মিনিটে আবার কখন 36 লিটার (8 গ্যালন) প্রতি মিনিটে পরিবর্তিত হতে পারে। খুব সূক্ষ্ম ফাটল অন্যান্য অমেধ্য এর জন্য একটি ফিল্টার হিসাবে কাজ করে। ম্যালভার্ন হিলের উপর সকল ঝরনার ম্যাধ্যমে যে পরিমাণ জল প্রবাহিত হয় তার জন্য এখানকার বৃষ্টিপাত পর্যাপ্ত বলে মনে করা হয়। বসন্তে ভারী বৃষ্টিপাতের পর ছয় থেকে আট সপ্তাহ প্রচুর পানি প্রবাহিত এবং একটি শুষ্ক সময়ের পর প্রবাহ কমে যায়।
জল বা পানি দীর্ঘদিন পর্যন্ত তার বিশুদ্ধতা জন্য প্রশংসিত। ১৭৫৬ সালে ডাঃ জন ওয়াল জল পরীক্ষা করেন, এতে দেখা যায়, এটা খুব অল্প খনিজ যুক্ত। তিনি বলেন "ম্যালভার্ন পানি কিছুই না ধারণ করার জন্য বিখ্যাত"।
এছাড়াও উইলিয়াম হিবারডেন ম্যালভার্ন জলের বিশুদ্ধতা উল্লেখ করেন, তিনি বলেন "ম্যালভর্ন পানি ইংল্যান্ডে অন্য কোন ঝরনার পানি থেকে বিশুদ্ধ, যা আমি কখনও পরীক্ষা করেছি বা শুনেছি"।
ম্যালভর্ন পাহাড়ে অন্তত ৭০ টি উৎস রয়েছে এই জলের, যেখানে স্থানীয়রা বিনা খরচে তাদের পাত্র পূরণ করে থাকে। কিছু জনপ্রিয় উৎস হল:
সাফ্ফির-সিম্পসন স্কেল
সাফ্ফির- সিম্প্সন হারিকেন বায়ুপ্রবাহ মাপক স্কেল, যা আগে সাফ্ফির- সিম্প্সন হারিকেন স্কেল নামে প্রচলিত ছিল, বায়ুপ্রবাহের তীব্রতার উপর ভিত্তি করে হারিকেন এবং ক্রান্তীয় ঝঞ্ঝাকে পাঁচটি শ্রেণীবিভাগে বিভক্ত করে। হারিকেন হল পশ্চিম গোলার্ধের ক্রান্তীয় ঘূর্ণবাত যা ক্রান্তীয় নিম্নচাপের তীব্রতাকে অতিক্রম করে যায়। একটি ক্রান্তীয় ঘূর্ণবাতের সর্বাধিক স্থায়ী বায়ুপ্রবাহ কম করে প্রতি ঘণ্টায় ৭৪ মাইল (৩৩ মি/সে; ৬৪ নট; ১১৯ কিলোমিটার/ঘণ্টা) (বিভাগ-১) হলে তবে তাকে হারিকেন হিসেবে গণ্য করা হয়। ঝড়ের বায়ুপ্রবাহের গতিবেগ প্রতি ঘণ্টায় ১৫৬ মাইল (৭০মি/সে; ১৩৬ নট; ২৫১ কিমি/ঘণ্টা) ছাড়িয়ে গেলে তাকে এই স্কেলের সর্বোচ্চ বিভাগ, বিভাগ-৫- এর অন্তর্ভুক্ত করা হয়।
হারিকেনের তটভূমিতে প্রবেশের পর সম্ভাব্য ক্ষয়ক্ষতি ও প্লাবণের কিছুটা পূর্বাভাস এই স্কেলের শ্রেণীবিভাগ থেকে পাওয়া যায়।
ডোনা গঙ্গোপাধ্যায়
ডোনা গঙ্গোপাধ্যায় ( বিবাহ-পূর্ব রায়) একজন ভারতীয় বাঙালি ওড়িশি নৃত্যশিল্পী। গুরু কেলুচরণ মহাপাত্রের কাছে উনি তালিম নিয়েছেন। দীক্ষা মঞ্জরী নামে ওনার একটি নাচের দল আছে। ১৯৯৭ সালে উনি ছেলেবেলার বন্ধু এবং তৎকালীন ভারতীয় ক্রিকেট খেলোয়াড় সৌরভ গঙ্গোপাধ্যায়কে বিয়ে করেন। ওনাদের সানা নামে একটি কন্যাসন্তান (জন্ম ২০০১) আছে।
জামায়াতে ইসলামী কাশ্মীর
জামায়াতে ইসলামীর কাশ্মীর হল ভারতের জম্মু ও কাশ্মীর রাজ্যের একটি ধর্মীয়-রাজনৈতিক সংগঠন। এটি জামায়াত-ই-ইসলামী হিন্দ (জামায়াতের ভারতীয় শাখা) থেকে আলাদা একটি স্বতন্ত্র সংগঠন। সংগঠনটির বিবৃত অবস্থান হল জম্মু ও কাশ্মীরের বিতর্কিত অঞ্চল নিয়ে সৃষ্ট কাশ্মির সমস্যা সমাধানে এই বিষয়টি জাতিসংঘ অনুযায়ী সাজানো অথবা ভারত ও পাকিস্তান এবং জম্মু ও কাশ্মীরের (পূর্ব স্বাধীনতার জন্য) প্রকৃত প্রতিনিধিদের মধ্যে ত্রিপক্ষীয় আলোচনা আবশ্যক মনে করে।
১৯৭২ সালের কাশ্মির বিধানসভা নির্বাচনে জামায়াতে ইসলামী অংশগ্রহণ করে এবং পাঁচটি আসনে বিজয়ী হয়। কিন্তু ১৯৭৭ সালের নির্বাচনে একটি মাত্র সিট পায়।
উচুন্টি
উচুন্টি () হল ক্রান্তীয় আমেরিকার স্থানীয়, বিশেষত ব্রাজিল এবং এশিয়ার বাংলাদেশ সহ অন্যান্য অঞ্চলে সাধারণত আক্রমণকারী আগাছা হিসাবে বিবেচিত একটি উদ্ভিদ। এটি স্যাতস্যাতে স্থানে বেশি জন্মে। একে ফুলকুড়ি, দোচুন্টি, ভুরভুষি নামেও ডাকা হয়।
উচুন্টি বিরুৎ ধরনের বার্ষিক ঔষধি উদ্ভিদ। এর গাছ ৩০ - ৬০ সেমি লম্বা হয়, কাণ্ড খাড়া ও রোমশ, পাতা অর্ধগোলাকার ও কিনার খাঁজকাটা ২ - ৬ সেমি লম্বা এবং ফুল নীলাভাব সাদা রঙের হয়।
এটি কিছুক্ষেত্রে কীটনাশক হিসাবে ব্যবহৃত হয়।
এটি খেলে যকৃতে ক্ষত ও টিউমার হতে পারে। এই উদ্ভিদে পাইরোলাইজিডিন জাতীয় উপক্ষার পাওয়া যায়।
ধূপগড়
ধূপগড় পর্বত বা ধূপগড় সাতপুরা পর্বতশ্রেণীর উচ্চতম শৃঙ্গ, যা ভারতের মধ্যপ্রদেশে অবস্থিত। এর উচ্চতা ১৩৫০ মিটার (৪৪২৯ ফিট)।
ধূপগড় মধ্যপ্রদেশের উচ্চতম শৃঙ্গ।
এই পর্বতশৃঙ্গ সুদৃশ্যতম সূর্যাস্তের জন্য জনপ্রিয়। পাচমাড়ি হিল স্টেশন এর খুব কাছেই অবস্থিত।
সর্বোচ্চ শৃঙ্গ অনুযায়ী ভারতের রাজ্য ও কেন্দ্রশাসিত অঞ্চলসমূহের তালিকা
এই তালিকা ভারতের রাজ্য ও কেন্দ্রশাসিত অঞ্চলের সর্বোচ্চ শৃঙ্গের তালিকা।
গনি
গনি বা ঘনিয়া বা কুরচি (বৈজ্ঞানিক নাম: "Labeo gonius") (ইংরেজি: Kuria labeo) হচ্ছে Cyprinidae পরিবারের "Labeo" গণের একটি স্বাদুপানির মাছ।
দেহ লম্বা, মাছের পৃষ্ট দেশ অংকীয়দেশর তুলনায় অধিক উত্তল। চোখ দুটি মধ্যম আকৃতির, এর ব্যাস মাথার দৈর্ঘের ৪.৫ থেকে ৫ অংশ। মুখ মধ্যম অবতল ও সরু, ঠোঁট পুরু এবং ঝালরযুক্ত। তুণ্ড কিছুটা মুখের বাইরের দিকে বর্ধিত।
বাংলাদেশ, ভারত, মায়ানমার, পাকিস্তান এবং আফগানিস্তান অঞ্চলে এ মাছ পাওরা যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
তরিকউল্লাহ
শহীদ তরিকউল্লাহ (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
শহীদ তরিকউল্লাহর জন্ম নোয়াখালী জেলার সেনবাগ উপজেলার কাবিলপুর ইউনিয়নের শায়েস্তানগর গ্রামে। তাঁর বাবার নাম আকু আলী এবং মায়ের নাম মোহরজান বেগম। তাঁর স্ত্রীর নাম আঙ্কুরের নেছা। তাঁর দুই ছেলে।
তরিকউল্লাহ চাকরি করতেন ইপিআরে। ১৯৭১ সালে কর্মরত ছিলেন যশোর ইপিআর সেক্টরে। মুক্তিযুদ্ধ শুরু হলে যুদ্ধে যোগ দেন। যশোর-সাতক্ষীরা অঞ্চলে প্রতিরোধ যুদ্ধ শেষে আশ্রয় নেন ভারতের বয়রায়। বেনাপোল ও ভোমরা সাব সেক্টর এলাকায় যুদ্ধ করেন তিনি।
তরিকউল্লাহ যুদ্ধ করেন ৮ নম্বর সেক্টর এলাকায়। সাহসিকতার সঙ্গে অনেক যুদ্ধে অংশ নিয়েছেন। মে মাসের শেষ দিকে সীমান্ত এলাকায় পাকিস্তান সেনাবাহিনীর সঙ্গে মুক্তিযোদ্ধাদের ভয়াবহ এক যুদ্ধ হয়। এই যুদ্ধে তরিকউল্লাহ মুক্তিবাহিনীদের একটি দলের নেতৃত্ব দেওয়ার পাশাপাশি সাহসিকতার সঙ্গে নিজেও প্রত্যক্ষ যুদ্ধ করেন। এই যুদ্ধের বিবরণ আছে সুকুমার বিশ্বাসের মুক্তিযুদ্ধে রাইফেলস ও অন্যান্য বাহিনী বইয়ে (মাওলা ব্রাদার্স, ঢাকা ১৯৯৯)। পাকিস্তানি সেনারা ২৭-২৮ মে ভোর চারটার দিকে দুটি কোম্পানি নিয়ে মুক্তিবাহিনীর অবস্থানের ওপর ঝাঁপিয়ে পড়ে। উভয় পক্ষে ব্যাপকভাবে সংঘর্ষ হয়। পাকিস্তানি সেনারা তেমন সুবিধা না করতে পেরে পেছনে সরে যায়। সকাল ছয়টায় পুনরায় পাকিস্তানি সেনারা পাল্টা আক্রমণ করে। থেমে থেমে এই সংঘর্ষ ১৪ ঘণ্টা স্থায়ী হয়। পাকিস্তানি সেনাদের একটি ব্যাটালিয়নের বিভিন্ন কোম্পানি বিভিন্ন সময় এই সংঘর্ষে অংশ নেয়। এই সংঘর্ষে পাকিস্তানি সেনাদের পক্ষে ব্যাটালিয়ন কমান্ডার আহত ও একজন ক্যাপ্টেনসহ ১৩০ জনের মতো নিহত হয়। মুক্তিবাহিনীর দুজন শহীদ ও আটজন আহত হয়। এই সংঘর্ষে জব্বার, বেলায়েত হোসেন, তরিকউল্লাহ অপূর্ব বীরত্বের পরিচয় দেন। মুক্তিযুদ্ধের চূড়ান্ত পর্যায়ে ২৮ বা ২৯ নভেম্বর যশোর জেলার শার্শা উপজেলার কাগজপুকুর এলাকায় এক যুদ্ধে বীর মুক্তিযোদ্ধা তরিকউল্লাহ শহীদ হন।
হামিরসার হ্রদ
হামিরসার হ্রদ ভুজের প্রধান জলের উৎস। ৪৫০ বছরের পুরনো এই লেক শীতের মরসুমে পেলিক্যান, স্পট বিল হাঁস, পেন্টেট স্টক ইত্যাদি পরিযায়ী পাখিদের কলতানে সরব হয়ে ওঠে। জলের প্রধান উৎস হওয়ায় এই হ্রদকে ঘিরে চলে আসছে এক বহু পুরনো রীতি।
বর্ষার পর যখনই হামিরসারের জল উপচে পড়েছে, তখন ঈশ্বরকে ধন্যবাদ দিয়ে রাজারা পুজো করতেন এবং লাড্ডু বিতরণ করতেন। যাকে মেঘা লাড্ডু বলা হয়। রাজার পদ অতীত হয়ে গেলেও অতীত হয়নি সেই রীতি। শেষ ছ’বছরের মধ্যে ২০১০-এ জল ছাপিয়ে যায় হামিরসারের। প্রথা মেনে পুজো ও মেঘা লাড্ডু বিতরণ হয়েছিল।
প্রাগ মহল
প্রাগ মহল হল গুজরাটের ভূজ শহরের একটি প্রসাদ।এটি এই শহরের প্রধান পর্যটন আকর্ষন।
১৮৭৯ সালে দ্বিতীয় রাও প্রাগমলজি তৈরি করেছিলেন মহলটি। তাঁর নামানুসারেই এই মহলের নাম। বালি পাথর ও ইতালীয় মার্বেল ব্যবহার করা হয়েছিল এটি তৈরির জন্য। প্রাগ মহলের ক্লক টাওয়াটি ৪৫ থেফুট উঁচু। যেখান থেকে গোটা ভুজ শহরটা দেখা যায়।
বহু ভারতীয় চলচ্চিত্র এই মহলের দৃশ্য ধারন করা হয়েছে।প্রাগ মহলের ইউরোপীয় সৌন্দর্যকে পুরোদস্তুর কাজে লাগিয়েছেন ভারতীয় সিনেমার পরিচালকরা। ‘হম দিল দে চুকে সনম’, ‘লগান’ ইত্যাদি অনেক ছবির শুটিং হয়েছে এই মহলে।
লিট
"লিট" (অথবা "১৩৩৭"), যা ইলিট বা লিটস্পিক যা ইন্টারনেটে বহুল প্রচলিত অনেক ভাষার সাংকেতিক মিশ্রন। এটি গানিতিক অঙ্ক ব্যবহার করে প্রতিশব্দ বা সমার্থকশব্দ ব্যবহার করে অর্থ প্রকাশ করে। যেমন লিট, ১৩৩৭ একই। এবং ইলিট, এল৩৩টি, ৩১৩৩৭ একই।
লিট শব্দটি এসেছে এলিট থেকে। এটি সাংকেতিক ভাষার পরিবর্তিত রূপ। যদিও বিভিন্ন অনলাইন গোত্রের ভাষা ভিন্ন তবুও লিটের কার্যকারিতা রয়েছে। অনলাইন গেইম এবং হ্যাকারদের কাছে লিটের ব্যবহার অনেক।
লিটের উৎপত্তি ১৯৮০সালে বিবিএস থেকে। লিটের ভাষায় noun এবং adjective রয়েছে। "ownage" এবং "pwnage" যা "pwning" বুঝায়। 
"Pr0n" লিটের ভাষায় "pornography".বিভিন্ন গেইমসে পর্ণচিত্রকে এভাবে লিটের ভাষায় পরকাশ করা হয়।
ক্রিকেট পিচ
পিচ ক্রিকেট খেলায়, মাঠের মাঝে দুই উইকেটের মাঝে ২২ গজ লম্ব এবং ১০ ফিট প্রস্থ শক্ত মাটি দিয়ে বানানো স্থান। এটি সমতল এবং স্বাভাবিকভাবে সামান্য ঘাস থাকে।
বিশ্বের কিছু অংশে অপেশাদার ম্যাচে কৃত্রিম পিচ কখনো কখনো ব্যবহার করা হয়। যা কংক্রিট এর একটি স্ল্যাব, ছোবড়া মাদুর, কৃত্রিম টার্ফ, মাঝে মাঝে ছোবড়া মাদুরের উপর আলগা মাটি দ্বারা করা হয়। কৃত্রিম পিচের ব্যবহার পেশাদারী ক্রিকেটে বিরল ।
ক্রিকেটে আইন দ্বারা নির্দিষ্ট পিচ, মাপ নির্দিষ্ট করা আছে।
ক্রিকেট পিচ সাধারণত ব্যবহারিকভাবে উত্তর-দক্ষিণ ভিত্তিক করা হয় কারণ যাতে বিকেলে সূর্য একজন ব্যাটসম্যানের জন্য অসুবিধার  না হয়।
রুশ–তুর্কি যুদ্ধ (১৫৬৮–১৫৭০)
রুশ–তুর্কি যুদ্ধ (১৫৬৮–১৫৭০) অথবা ১৫৬৯ সালের ডন–ভোলগা–অস্ত্রাখান অভিযান (যেটিকে অটোমান সূত্রগুলোতে "অস্ত্রাখান অভিযান" নামে অভিহিত করা হয়) ১৫৬৮ থেকে ১৫৭০ সালে রুশ জারতন্ত্র এবং অটোমান সাম্রাজ্যের মধ্যে সংঘটিত হয়। যুদ্ধের মূল কারণ ছিল অস্ত্রাখান। এটি ছিল রাশিয়া ও তুরস্কের মধ্যে সর্বপ্রথম যুদ্ধ।
১৫৫৬ সালে রাশিয়ার জার চতুর্থ আইভান (যিনি "ভয়ঙ্কর আইভান" বা "আইভান দ্য টেরিবল" নামে সমধিক পরিচিত) অস্ত্রাখান খানাত দখল করে নেন এবং ভোলগা নদীর সন্নিকটে পাহাড়ের ওপরে একটি নতুন দুর্গ নির্মাণ করেন। এসময় অটোমান সাম্রাজ্যের সুলতান ছিলেন দ্বিতীয় সেলিম, কিন্তু তাঁর প্রধান উজির সুকোল্লু মেহমেত পাশা ছিলেন সাম্রাজ্যের প্রশাসনের প্রকৃত ক্ষমতার অধিকারী। সুকোল্লু পাশা-ই ১৫৬৮ সালে অটোমান সাম্রাজ্য এবং তার উত্তরাঞ্চলীয় প্রতিদ্বন্দ্বীর (রাশিয়া) মধ্যে দ্বন্দ্বের সূচনা করেন। অটোমানদের জন্য ভবিষ্যতে এর ফলাফল হয়েছিল মারাত্মক। সুকোল্লু পাশা ডন ও ভোলগা নদীদ্বয়কে একটি খাল খননের মাধ্যমে সংযুক্ত করার পরিকল্পনা গ্রহণ করেন এবং ১৫৬৯ সালের গ্রীষ্মকালে কাসিম পাশার নেতৃত্বাধীনে ২০,০০০ তুর্কি ও ৩০,০০০ থেকে ৫০,০০০ ক্রিমিয়ান তাতার সৈন্যের একটি বিশাল বাহিনীকে অস্ত্রাখান অবরোধ করে খাল খননের কাজ শুরু করার জন্য প্রেরণ করেন। একই সাথে অটোমান নৌবাহিনী অ্যাজোভ অবরোধ করে।
কিন্তু অস্ত্রাখানের সামরিক গভর্নর প্রিন্স পিওতর সেরেব্রিয়ানি-ওবোলেনস্কির নেতৃত্বে সেখানকার সামরিক ঘাঁটিতে অবস্থানকারী রুশ সৈন্যরা অবরোধকারী তুর্কি সৈন্যদের পরাজিত ও বিতাড়িত করে। মস্কো থেকে প্রেরিত ৩০,০০০ সৈন্যবিশিষ্ট সহায়তাকারী রুশ বাহিনী খাল খননের কাজে নিয়োজিত শ্রমিকদের এবং তাদের সুরক্ষার জন্য প্রেরিত ক্রিমিয়ান তাতার সৈন্যদের আক্রমণ করে তাড়িয়ে দেয়। ফিরতি পথে অবশিষ্ট তুর্কি ও তাতার সৈন্য ও শ্রমিকদের ৭০%-ই হয় স্তেপভূমির প্রচণ্ড শীতে মৃত্যুবরণ করে অথবা সার্কাশিয়ানদের আক্রমণের শিকারে পরিণত হয়। অটোমান নৌবহরও প্রচণ্ড ঝড়ের কবলে পড়ে ধ্বংস হয়ে যায়।
তবে অটোমান সাম্রাজ্য সামরিকভাবে পরাজিত হওয়া সত্ত্বেও মধ্য এশিয়া থেকে আগত মুসলিম তীর্থযাত্রী ও বণিকদের নিরাপত্তা নিশ্চিত করার জন্য এবং তেরেক নদীর তীরে নির্মিত রুশ দুর্গ ধ্বংস করে ফেলার জন্য রাশিয়ার কাছে দাবি জানায়। রাশিয়ার জার আইভান এসময় সুইডেনের বিরুদ্ধে যুদ্ধে ব্যস্ত থাকায় অটোমানদের দাবি মেনে নিতে রাজি হন।
আর্মাকোন্ডা
আর্মাকোন্ডা পূর্বঘাট পর্বতমালার উত্তরের একটি পর্বতশৃঙ্গ, যা গোদাবরী নদী অববাহিকায় অবস্থিত। এটি ভারতের অন্ধ্রপ্রদেশ রাজ্যের বিশাখাপত্তনম জেলায় অবস্থিত।
গোদাবরী নদী অববাহিকায় অবস্থিত আর্মাকোন্ডা অন্ধ্রপ্রদেশ রাজ্যের সর্বোচ্চ শৃঙ্গ, যার উচ্চতা ১,৬৮০ মিটার। এটি পূর্বঘাট পর্বতশ্রেণীরও উচ্চতম শৃঙ্গ। ভারতীয় জরিপ বিভাগের মানচিত্র অনুযায়ী এর নাম "সীতামমা কোন্ডা (Sitamma Konda)"।
বন্দবেড় ইউনিয়ন
বন্দবেড় ইউনিয়ন বাংলাদেশের রংপুর বিভাগের কুড়িগ্রাম জেলার রৌমারী উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৭৯.১১।
রৌমারী উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ১৪৬৮০ একর বা ৫৯.৪২ বর্গকিলোমিটার।
বন্দবেড় ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী বন্দবেড় ইউনিয়নের মোট জনসংখ্যা ছিল ৫২৪১৩ জন, যারা ১১৯৯৪ টি পরিবারে বসবাস করে, যার মধ্যে পুরুষ হল ২৫৭৪৯ জন এবং নারী হল ২৬৬৬৪ জন।
বন্দবেড় ইউনিয়নের গড় স্বাক্ষরতা হার ২৯.২%। তার মধ্যে নারী শিক্ষার হার ২৫.৯% এবং পুরুষ শিক্ষার হার ৩২.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
বন্দবেড় ইউনিয়নের অর্থনীতি মূলত কৃষি নির্ভর।
দাতভাঙ্গা ইউনিয়ন
দাঁতভাঙ্গা ইউনিয়ন বাংলাদেশের রংপুর বিভাগের কুড়িগ্রাম জেলার রৌমারী উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৭৯.২৩।
রৌমারী উপজেলা সদর হতে প দিকে অবস্থিত এ ইউনিয়নের মোট আয়তন ১০৬২৫ একর বা ৪৩.০ বর্গকিলোমিটার।
দাঁতভাঙ্গা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী দাঁতভাঙ্গা ইউনিয়নের মোট জনসংখ্যা ছিল ৩৭৯১১ জন, যারা ৯৫২৭ টি পরিবারে বসবাস করে, যার মধ্যে পুরুষ হল ১৮৫৩০ জন এবং নারী হল ১৯৩৮১ জন।
দাঁতভাঙ্গা ইউনিয়নের গড় স্বাক্ষরতা হার ৩৫.৬%। তার মধ্যে নারী শিক্ষার হার ৩১.০% এবং পুরুষ শিক্ষার হার ৪০.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
দাঁতভাঙ্গা ইউনিয়নের অর্থনীতি মূলত কৃষি নির্ভর।
যাদুর চর ইউনিয়ন
যাদুর চর ইউনিয়ন বাংলাদেশের রংপুর বিভাগের কুড়িগ্রাম জেলার রৌমারী উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৭৯.৩৫।
রৌমারী উপজেলা সদর হতে প দিকে অবস্থিত এ ইউনিয়নের মোট আয়তন ৮৬৭১ একর বা ৩৫.১০ বর্গকিলোমিটার।
যাদুর চর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী যাদুর চর ইউনিয়নের মোট জনসংখ্যা ছিল ৩৩৩৯৪ জন, যারা ৮১১১ টি পরিবারে বসবাস করে, যার মধ্যে পুরুষ হল ১৬১৬৬ জন এবং নারী হল ১৭২২৮ জন।
যাদুর চর ইউনিয়নের গড় স্বাক্ষরতা হার ৩৩.৩%। তার মধ্যে নারী শিক্ষার হার ৩০.৮% এবং পুরুষ শিক্ষার হার ৩৬.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
যাদুর চর ইউনিয়নের অর্থনীতি মূলত কৃষি নির্ভর।
মধ্য এশিয়ায় রুশ বিজয়াভিযান
মধ্য এশিয়ায় রুশ বিজয়াভিযান ঊনবিংশ শতাব্দীর দ্বিতীয়ার্ধে পরিচালিত হয়েছিল। যে ভূখণ্ড রুশ তুর্কিস্তান এবং পরবর্তীতে সোভিয়েত মধ্য এশিয়ার রূপ লাভ করেছিল সেটি এখন উত্তরে কাজাখস্তান, কেন্দ্রে উজবেকিস্তান, পূর্বে কিরগিজস্তান, দক্ষিণ-পূর্বে তাজিকিস্তান এবং দক্ষিণ-পশ্চিমে তুর্কমেনিস্তানে বিভক্ত। রুশদের আগমনের আগে এই ভূখণ্ডের উত্তরাংশ কাজাখ স্তেপভূমির যাযাবরদের এবং দক্ষিণাংশ বৃহত্তর ইরানের অংশ ছিল। এই ভূখণ্ডের অধিকাংশ অধিবাসী তুর্কি ভাষাগোষ্ঠির বিভিন্ন ভাষায় কথা বলত। এজন্য ভূখণ্ডটি তুর্কিস্তান নামে পরিচিত ছিল।
অষ্টাদশ শতাব্দীতে রুশরা কাজাখ স্তেপভূমিতে আধিপত্য বিস্তার শুরু করে। ১৮৩৯ সালে তারা খিভা আক্রমণ করে, কিন্তু প্রতিকূল আবহাওয়াসহ বিভিন্ন কারণে পরাজিত হয়। ১৮৪৭–১৮৫৩ সালে রুশরা আরল সাগরের উত্তরে সিরদরিয়া নদীর পূর্বতীর পর্যন্ত অনেকগুলো দুর্গ নির্মাণ করে। ১৮৪৭–১৮৬৪ সালে তারা পূর্ব কাজাখ স্তেপভূমি অতিক্রম করে এবং কিরগিজস্তানের উত্তর সীমান্ত বরাবর অনেকগুলো দুর্গ নির্মাণ করে। ১৮৬৪–১৮৬৮ সালে তারা কিরগিজস্তান থেকে দক্ষিণ দিকে অগ্রসর হয়, তাসখন্দ ও সমরকন্দ দখল করে নেয়, এবং কোকান্দ খানাত ও বুখারা আমিরাতকে আশ্রিত রাজ্যে পরিণত করে। ১৮৭৩ সালে তারা খিভা এবং ১৮৮১ সালে পশ্চিম তুর্কমেনিস্তান দখল করে। ১৮৮৪ সালে তারা মার্ভ মরূদ্যান এবং পূর্ব তুর্কমেনিস্তান অধিকার করে নেয়। ১৮৮৫ সালে রুশরা আফগানিস্তানের কাছ থেকে পাঞ্জদেহ দখল করে নেয়, কিন্তু ব্রিটিশ হস্তক্ষেপের ফলে তাদের দক্ষিণমুখী সম্প্রসারণ বন্ধ হয়। ১৮৯৩–১৮৯৫ সালে তারা দক্ষিণপূর্বে পামির উচ্চভূমি অধিকার করে এবং এর মধ্য দিয়ে মধ্য এশিয়ায় রুশ বিজয়াভিযানের সমাপ্তি ঘটে।
স্যাটার্ন ফাইভ
স্যাটার্ন ফাইভ ( যা "স্যাটার্ন ফাইভ" নামে উচ্চারিত হয়) হচ্ছে মনুষ্যবাহী, একবার ব্যবহারযোগ্য রকেট যা নাসা কর্তৃক ১৯৬৭ থেকে ১৯৭৩ সাল পর্যন্ত ব্যবহৃত হয়েছিলো। মানুষের চাঁদে যাওয়ার অভিযান সম্পন্নের উদ্দেশ্যে পরিচালিত অ্যাপোলো প্রোগ্রামের অংশ হিসেবে এই তিন পর্ব বিশিষ্ট তরল জ্বালানী চালিত অত্যন্ত ভারি উৎপেক্ষপনযানটি তৈরি করা হয়, যা পরে মার্কিন যুক্তরাষ্ট্রের প্রথম স্পেস স্টেশন স্কাইল্যাব উৎক্ষেপনেও ব্যবহৃত হয়। স্যাটার্ন ফাইভ কেনেডি স্পেস সেন্টার থেকে কোনো ক্রু বা পেলোড হারানো ব্যতিরেকে সর্বমোট ১৩ বার উৎক্ষেপিত হয়। এটি এখন পর্যন্ত বিশ্বের সবচেয়ে লম্বা, ভারী, এবং সবচেয়ে বেশি ইমপালসসম্পন্ন রকেট যা ব্যবহার করার পর্যায় পর্যন্ত নিয়ে আসা গেছে। একই সাথে স্যাটার্ন ফাইভ এখন পর্যন্ত সবচেয়ে বেশি (১,৪০,০০০ কেজি) পেলোড নিম্ন পৃথিবী কক্ষপথ পর্যন্ত নিয়ে যাওয়ার রেকর্ডটির অধিকারী। এই পেলোডের মধ্যে ছিলো রকেটটির তৃতীয় পর্ব ও চাদের পৌঁছানোর জন্য অ্যাপোলো কমান্ড/সার্ভিস মডিউল ও লুনার মডিউলের জন্য অব্যবহৃত জ্বালানী।
স্যাটার্ন ফাইভ, স্যাটার্ন পরিবারের সবচেয়ে বড় রকেট যার নকশা প্রণয়ন করা হয়েছিলো ভের্নার ফন ব্রাউন ও আর্থার রুডোলফের তত্ত্বাবধানে। যুক্তরাষ্ট্রের আলাবামার হান্টসভিলে অবস্থিত মার্শাল স্পেস ফ্লাইট সেন্টারে এই কার্যক্রম পরিচালিত হয়। রকেটটির বিভিন্ন অংশ নির্মাণে অংশগ্রহণকৃত কোম্পানিগুলোর মধ্যে বোয়িং, নর্থ অ্যামেরিকান এভিয়েশন, ডগলাস এয়াক্র্যাফট কোম্পানি, আইবিএম ছিলো অন্যতম।
কালো কার্প
কালো কার্প (বৈজ্ঞানিক নাম: "Mylopharyngodon piceus") (ইংরেজি: Black carp) হচ্ছে Cyprinidae পরিবারের "Mylopharyngodon" গণের একটি স্বাদুপানির মাছ।
কালো কার্প এর আদি নিবাস চীনের 'মুক্তা নদী'র অববাহিকায় থেকে উত্তর আমুর নদী ও তার প্রধান উপনদী সহ রাশিয়া পর্যন্ত। সম্ভবত এ মাছ ভিয়েতনামের 'লাল' নদীর আদি বাসিন্দা।
আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়।
লোহাছুরা
লোহাছুরা বা কেটি বা ঢেলা বা দীপালী (বৈজ্ঞানিক নাম: "Osteobrama cotio") (ইংরেজি: Cotio) হচ্ছে Cyprinidae পরিবারের "Osteobrama" গণের একটি স্বাদুপানির মাছ।
লোহাছুরা মাছ বাংলাদেশ, ভারত, নেপাল ও পাকিস্তান অঞ্চলে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
থুইতা পুঁটি
থুইতা পুঁটি (বৈজ্ঞানিক নাম: "Osteochilus vittatus") (ইংরেজি: is bonylip barb বা hard-lipped barb বা silver sharkminnow) হচ্ছে Cyprinidae পরিবারের "Osteochilus" গণের একটি স্বাদুপানির মাছ।
এ প্রজাতির মাছ বাংলাদেশ ছাড়াও এশিয়ার মেকং এবং চাও ফ্রায়া অববাহিকা, মালয় পেনিসুলা, সুমাত্রা, জাভা এবং বর্নিয়োতে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
সরিষাবাড়ী কলেজ
জামালপুর জেলার দ্বিতীয় বৃহত্তম কলেজ সরিষাবাড়ী অনার্স কলেজ। জামালপুর জেলার গুরুত্বপূর্ণ উপজেলা সরিষাবাড়ী। শিল্প শহর হিসেবেও সরিষাবাড়ী অন্যতম। কেননা এ উপজেলায় এশিয়ার বৃহত্তম ইউরিয়া উৎপাদনকারী প্রতিষ্ঠান যমুনা সারকারখানা ছাড়াও ৪টি জুট মিল্স যেখানে ৫/৭শত কর্মকর্তা-কর্মচারীসহ প্রায় ৭/৮ হাজার অল্প আয়ের শ্রমিক-কর্মচারী কর্মরত রয়েছে ।
এ উপজেলায় ৫ লক্ষাধিক জনসংখ্যা অধ্যুসিত একটি পৌরসভা ও ৮ টি ইউনিয়ন পরিষদ রয়েছে। সরিষাবাড়ীর উপজেলা পরিষদ সংলগ্ন পৌরসভার প্রাণ কেন্দ্রে অবস্থিত সরিষাবাড়ী অনার্স কলেজ। অত্যন্ত মনোরম পরিবশে কলেজটি অবস্থিত।
১৯৬৭ সালের ১লা জুলাই প্রায় ১১ একর জমির উপর প্রতিষ্ঠিত কলেজের পরিপূর্ণ অবকাঠামো রয়েছে। সরিষাবাড়ী কলেজে ১৯৬৮-৬৯ শিক্ষাবর্ষ থেকেই ডিগ্রী পর্যায়ের কোর্স চালু রয়েছে। এ কলেজের উচ্চ মাধ্যমিক, উচ্চ মাধ্যমিক বিএম, স্নাতক,স্নাতক সন্মানসহ ৪৫টি বিষয়ে পাঠদান করা হয়ে থাকে। এছাড়া কলেজে বর্তমানে বাংলা, সমাজ বিজ্ঞান ও ব্যবসা ব্যবস্থাপনা বিষয়ে অনার্স কোর্স চালু রয়েছে এবং  রাষ্ট্রবিজ্ঞান বিষয়ে অনার্স কোর্স চালুর অনুমোদন লাভ করেছে। বর্তমানে এ কলেজে সব মিলে প্রায় সাড়ে ৪ হাজার ছাত্র-ছাত্রী পড়াশোনা করছে। কলেজে বর্তমানে ৮৭ জন সুদক্ষ শিক্ষক-কর্মচারীও রয়েছে। এ কলেজে ৩টি দ্বিতল ভবন, ২টি হাফ বিল্ডিং, ১টি অধ্যক্ষের অত্যাধুনিক বাসভবন, ১টি চার‘শ ফুট লম্বা (হাফ বিল্ডিং) ছাত্রাবাস, বিশাল গ্রন্থাগার, মসজিদ এবং পাশেই রয়েছে বিশাল খেলার মাঠ। এদিকে কলেজ ক্যাম্পাসে রয়েছে বিভিন্ন প্রজাতির প্রায় ২ হাজার বিশাল বৃক্ষের সমাহার। যার ফলশ্রুতিতে সরিষাবাড়ী কলেজ বৃক্ষরোপণে মাননীয় প্রধানমন্ত্রীরূ পদক লাভ করেছে। অপরদিকে ১টি ঘাট বাধাঁনো বিরাট পুকুরসহ ২টি পুকুর এবং পাশেই শহীদ মিনার কলেজ ক্যাম্পাসকে আরও মনোরম করে তুলেছে। এছাড়াও রয়েছে কলেজের রোভার স্কাউট, বিএনসিসি ও ক্রীড়ায় জাতীয় পর্যায়ে সাফল্যের স্বাক্ষর। কলেজ জাতীয়করণের যাবতীয় শর্ত যথাযথ থাকা সত্ত্বেও এলাকাবাসীর অন্যতম দাবী আজও বাস্তবায়ন হচ্ছেনা।
গত ২৬/১২/২০০৮ ইং তারিখে জাতীয় সংসদ নির্বাচনপূর্ব আওয়ামীলীগ সভানেত্রী শেখ হাসিনা কলেজ মাঠে বিশাল এক টেলিকনফারেন্সে সরিষাবাড়ী কলেজকে জাতীয়করনের প্রতিশ্রুতি দেন। টেলিকনফারেন্সে তিনি এলাকাবাসীর উদ্দেশ্যে প্রতিশ্রুতি দিয়ে বলেন, আমি সরকার গঠন করলে সরিষাবাড়ী কলেজটি জাতীয়করণের ব্যবস্থা নেব ইনশাআল্লাহ। তিনি আরও বলেছেন, গোপালগঞ্জ যেমন আমার নির্বাচনী এলাকা, ঠিক তেমনই সরিষাবাড়ীও আমার নির্বাচনী এলাকা এবং আজ (২৬ ডিসেম্বর ২০০৮ ইং) থেকে সরিষাবাড়ীর দায়িত্ব আমার। এ ছাড়াও গত ৩০/০৬/২০১২ইং তারিখে সরিষাবাড়ী গণময়দানে উপজেলা আওয়ামীলীগ আয়োজিত সমাবেশে প্রধান অতিথির বক্তব্যে মাননীয় প্রধানমন্ত্রী শেখ হাসিনা এলাকার সকল দাবী বান্তবায়নের প্রতিশ্রুতি পূনর্ব্যক্ত করেন। সে সময়ও এলাকাবাসীর বিভিন্ন দাবীর মধ্যে সরিষাবাড়ী কলেজ সরকারীকরণের দাবী ছিল অন্যতম।
সরিষাবাড়ী কলেজ কর্তৃপক্ষ জানান, কলেজের উচ্চ মাধ্যমিক ও ডিগ্রী পর্যায়ের পরীক্ষার ফলাফল খুবই ভাল। ২০১১ সালে ডিগ্রী পরীক্ষায় ছাত্র-ছাত্রীদের পাশের হার শতকরা ৭৬ ভাগ এবং ২০১২ সালে পাশের হার ছিল শতকরা ৯৭ ভাগ। ২০১৩ সালে এইচএসসি পরীক্ষায় পাশের হার শতকরা ৮৬ ভাগ। ২০১৪ সালে এইচএসসি পরীক্ষায় পাশের হার ছিল শতকরা ৮৩ ভাগ। এছাড়াও ২০১৪ সালে এইচএসসি বিএম শাখার ছাত্র-ছাত্রী শত ভাগ পাশ করেছে। ২০১৫সালে এইচএসসি পরিক্ষায় পাশের হার শতকরা ৮১ভাগ ।
কাঞ্চন পুঁটি
কাঞ্চন পুঁটি বা টাকা পুঁটি বা ময়না পুঁটি (বৈজ্ঞানিক নাম: "Puntius conchonius") (ইংরেজি: Rosy barb) হচ্ছে Cyprinidae পরিবারের "Puntius" গণের একটি স্বাদুপানির মাছ।
দেহ লম্বা, রুপালি বর্ণের, পিঠে কালো। অন্যান্য পুঁটির চেয়ে পুরু ও চওড়া।
বাংলাদেশ, ভারত, নেপাল, পাকিস্তান এবং আফগানিস্তান অঞ্চলে এ মাছ পাওরা যায়। এ মাছ পৃথিবীব্যাপী পরিচিত।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
গিলি পুঁটি
গিলি পুঁটি বা সোনালী পুঁটি (বৈজ্ঞানিক নাম: "Puntius gelius") (ইংরেজি: Golden barb) হচ্ছে Cyprinidae পরিবারের "Puntius" গণের একটি স্বাদুপানির মাছ।
দেহ মাঝারি ও চাপা। শরীর লালচে-বাদামি বর্ণের হয়। এদের লেজের উপর কালো ডোরা থাকে এবং সামনের পৃষ্ঠ পাখনার গোড়ায় গাঢ় কালো ফোঁটা।
বাংলাদেশ, ভারত, পাকিস্তান অঞ্চলে এ মাছ পাওরা যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
অমলা শংকর
অমলাশংকর ( জন্ম ২৭ জুন ১৯১৯) একজন ভারতীয় ব্যালে নর্তকী। উনি উদয় শঙ্করের স্ত্রী, আনন্দশংকর ও মমতাশংকরের মা এবং রবিশঙ্করের ভ্রাতৃজায়া হন। অমলাশংকর উদয়শংকর পরিচালিত ছায়াছবি কল্পনাতে অভিনয় করেন।
ফুটানি পুঁটি
ফুটানি পুঁটি (বৈজ্ঞানিক নাম: "Puntius phutunio") (ইংরেজি: spottedsail barb বা dwarf barb বা phutuni barb বা pygmy barb) হচ্ছে Cyprinidae পরিবারের "Puntius" গণের একটি স্বাদুপানির মাছ।
দেহ হালকা সবুজ-রুপালি বর্ণের। এ মাছ প্রায় ১২ সেমি পর্যন্ত লম্বা হয়।
ফুটানি পুঁটি এশিয়ার মাছ। এই মাছ বাংলাদেশ, ভারত, মায়ানমার, পাকিস্তান অঞ্চলে পাওরা যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
বৈদুর্য রহস্য
বৈদুর্য রহস্য একটি রহস্যকাহিনীমূলক বাংলা চলচ্চিত্র যা ১৯৮৫ সালে প্রকাশিত হয়। এই ছবির পরিচালক, কাহিনীকার ও সঙ্গীত পরিচালক তপন সিংহ। সরস্বতী চিত্রমের ব্যানারে ছবিটির প্রযোজক ছিলেন সুখেন্দু বিকাশ গোপ।
বসন্ত চৌধুরী, মুনমুন সেন, তাপস পাল, মনোজ মিত্র, দুলাল লাহিড়ী, রমেন রায়চৌধুরী, আলপনা গোস্বামী, ভীষ্ম গুহঠাকুরতা, নির্মলকুমার।
একটি বিখ্যাত কৃষ্ণমন্দিরে রক্ষিত মহামূল্যবান বৈদুর্য মণি চুরি হয়ে গেলে ইনসুরেন্স কোম্পানি তদন্ত করার ভার দেয় হিন্দুস্থান ডিটেকটিভ এজেন্সিকে। সংস্থার প্রধান মদন বোস তার সহকারীকে নিয়ে মন্দিরে আসেন এবং দেখেন বহু মানুষ কৃষ্ণমন্দিরে নিয়মিত আসে ভক্তিভরে, যাদের মধ্যে দুজন তরুনী মন্দিরেই থাকা শুরু করে। মন্দিরে থাকে অপর এক তরুন গবেষক। মদন বোস ফিরে যান এবং তদন্তের ভার নেয় পুলিশ। ইতিমধ্যে দুই তরুনী নিজেরাই গোপনে খোঁজ নিতে শুরু করে মন্দিরের ভেতর থেকে। তারা বুঝতে পারে বৈদুর্য মণি শুধু নয়, মূর্তির গায়ের মূল্যবান মুক্তোও ক্রমশ বাইরে পাচার হচ্ছে এবং ভেতরের কোনো ক্ষমতাবান ব্যক্তি এর সাথে জড়িত। মন্দিরের প্রধান মোহান্ত মহারাজের চালচলনের সম্প্রতি পরিবর্তন হয়েছে তা জানায় বৃদ্ধ মালি চরনদাস। এরপরই চরনদাস এক রাত্রে খুন হয় অজ্ঞাত মুখোশধারী আততায়ীর হাতে। পুলিশ এবং গোয়েন্দা সংস্থার প্রধান শেষ দৃশ্যে আততায়ী ও চোরকে চিহ্নিত করেন। দুই তরুনীর আসল নাম সঙ্গীতা ও রংগিতা। তারা আসলে গোয়েন্দা সংস্থার তুখোড় কর্মী।
বেগম জান (চলচ্চিত্র)
বেগম জান সৃজিত মুখোপাধ্যায় পরিচালিত ২০১৭ সালের ভারতীয় হিন্দি ভাষার নাট্য চলচ্চিত্র। ছবিটি একই পরিচালকের বাংলা ভাষার চলচ্চিত্র "রাজকাহিনী"র হিন্দি পুনঃনির্মাণ। ছবিটি প্রযোজনা করেছেন মুকেশ ভাট, বিশেষ ভাট ও প্লে এন্টারটেইনমেন্ট। এই চলচ্চিত্রের শ্রেষ্ঠাংশে রয়েছেন বিদ্যা বালান, ইলা অরুণ, গৌহর খান প্রমুখ।
চলচ্চিত্রটি ২০১৭ সালের ১৪ এপ্রিল ভারতে মুক্তি পায়। ছবিটি মধ্যম মানের ব্যবসা করে এবং নির্মাণ ব্যয় তুলতে সক্ষম হয়।
বেগম জান চলচ্চিত্রের সঙ্গীত পরিচালনা করেছেন অনু মালিক। গানের কথা লিখেছন কৌসার মুনির। গানের অ্যালবাম প্রকাশিত হয় টাইমস মিউজিক এর ব্যানারে। আশা ভোঁসলের গাওয়া "প্রেম মে তোহরে" গানটি ২০১৭ সালের ১৪ ফেব্রুয়ারি প্রথম প্রকাশিত হয়। দ্বিতীয় গান "আজাদিয়া"য় কণ্ঠ দেন সনু নিগম এবং রাহাত ফতেহ আলী খান।
সরপুঁটি
সরপুঁটি বা সরনা পুঁটি বা সরাল পুঁটি বা কুর্টি (বৈজ্ঞানিক নাম: "Puntius sarana") (ইংরেজি: Olive barb) হচ্ছে Cyprinidae পরিবারের "Puntius" গণের একটি স্বাদুপানির মাছ।
দেহ কিছুটা চাপা এবং রুপালি বর্ণের, আকার প্রায় ১০ সেমি লম্বাপর্যন্ত হয়।
বাংলাদেশ, ভারত, মায়ানমার, নেপাল, ভুটান, শ্রীলঙ্কা, পাকিস্তান এবং আফগানিস্তান অঞ্চলে এ মাছ পাওরা যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত।
জাত পুঁটি
জাত পুঁটি বা পুঁটি (বৈজ্ঞানিক নাম: "Puntius sophore") (ইংরেজি: Pool barb) হচ্ছে Cyprinidae পরিবারের "Puntius" গণের একটি স্বাদুপানির মাছ।
দেহ মাঝারি চাপা ও রুপালি বর্ণের। আকারে প্রায় ১৩ সেমি পর্যন্ত লম্বা হয়। পৃষ্ঠকাঁটার গোড়ায় এবং লেজের ডগায় কালো রঙের ফোঁটা আছে।
এই প্রজাতির মাছ বাংলাদেশ, ভারত, পাকিস্তান, নেপাল, ভুটান, মায়ানমার এবং চীনে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
টেরি পুঁটি
টেরি পুঁটি (বৈজ্ঞানিক নাম: "Puntius terio") (ইংরেজি: Onespot barb) হচ্ছে Cyprinidae পরিবারের "Puntius" গণের একটি স্বাদুপানির মাছ।
এই মাছ দেখতে রুপালি বর্ণের, এদের পেটের তুলনায় পিঠ উত্তল। এই প্রজাতি ১০ সেমি পর্যন্ত লম্বা হয়। পায়ুপাখনার মাঝখানে একটি বড় কালো দাগ থাকে এবং পৃষ্ঠপাখনার মাঝখানে কালো ডোরা থাকে।
এই প্রজাতির মাছ বাংলাদেশ, ভারত, পাকিস্তানে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
তিত পুঁটি
তিত পুঁটি (বৈজ্ঞানিক নাম: "Pethia ticto") (ইংরেজি: Ticto barb বা Firefin barb) হচ্ছে Cyprinidae পরিবারের "Puntius" গণের একটি স্বাদুপানির মাছ।
দেহ চাপা, রুপালি বর্ণের, পার্শ্বরেখা অসম্পূর্ণ। দুটি কালো ফোঁটা আছে, ছোট ফোঁটা পার্শ্বরেখার শুরুতে, বড় ফোঁটা পায়ুর পেছনে। পৃষ্ঠপাখানায় সাধারণত কয়েক কালো ফোঁটার সারি থাকে। প্রায় ১২ সেমি পর্যন্ত লম্বা হয়।
এই প্রজাতির মাছ বাংলাদেশ, ভারত, পাকিস্তান, নেপাল, শ্রীলংকা, মায়ানমার এবং থাইল্যান্ডে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে আশংকাজনক হিসেবে বিবেচিত।
মোহাম্মদ আবুল হাসেম
মোহাম্মদ আবুল হাসেম (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তাঁর সাহসিকতার জন্য বাংলাদেশ সরকার তাঁকে বীর বিক্রম খেতাব প্রদান করে।
আবুল হাসেমের জন্ম নোয়াখালী জেলার সুধারাম উপজেলার নোয়ান্নই ইউনিয়নের সাহেলপুর গ্রামে। তাঁর বাবার নাম আবদুল জব্বার এবং মায়ের নাম তরিকুন নেছা। তাঁর স্ত্রীর নাম শামীমা আক্তার। তাঁর তিন ছেলে, দুই মেয়ে।
পাকিস্তান সেনাবাহিনীর প্রথম ইস্ট বেঙ্গল রেজিমেন্টে চাকরি করতেন আবুল হাসেম। ১৯৭১ সালে এ রেজিমেন্টের অবস্থান ছিল যশোর সেনানিবাসে। মুক্তিযুদ্ধ শুরু হলে তিনি যুদ্ধে দেন। যশোরের বেনাপোল, নাভারণ, জামালপুর জেলার কামালপুরসহ বৃহত্তর সিলেট জেলার বিভিন্ন স্থানে সাহসিকতার সঙ্গে যুদ্ধ করেন। নভেম্বর মাসের শেষ দিকে সিলেট জেলার জকিগঞ্জ উপজেলার অন্তর্গত আটগ্রাম সেতু আক্রমণ ও দখলে তিনি বীরত্ব প্রদর্শন করেন। ওই যুদ্ধে মুক্তিযোদ্ধারা পাকিস্তান সেনাবাহিনীর ব্যাপক ক্ষয়ক্ষতি হয়। অনেক পাকিস্তানি সেনা নিহত হয়। তাঁরা অনেক অস্ত্রশস্ত্র ও গোলাবারুদ দখল করেন। ডিসেম্বরের প্রথম সপ্তাহে কানাইঘাট যুদ্ধে আহত হন আবুল হাসেম।
১৯৭১ সালের ২৮ অক্টোবর মৌলভীবাজার জেলার অন্তর্গত ধলই বিওপি এলাকায় ছিল পাকিস্তানি সেনাবাহিনীর দুর্ভেদ্য এক ঘাঁটি। প্রতিরক্ষায় নিয়োজিত ছিল ৩০ ফ্রন্টিয়ার ফোর্সের দুই কোম্পানি, টসি ও স্থানীয় রাজাকারের সমন্বয়ে দুই কোম্পানি। সব মিলে এক ব্যাটালিয়ন জনবল ছিলো এ ঘাঁটিতে। ঘাঁটির অবস্থান ছিল সমতল থেকে বেশ উঁচু স্থানে। চারদিকে ছিল ঘন বাঁশবন, চা-বাগান, জঙ্গল ও জলাশয়। সেখানে দিনের বেলায়ও আক্রমণ চালানো কঠিন ছিল। ২৮ অক্টোবর ভোরে নিয়মিত মুক্তিবাহিনীর কয়েকটি দল একযোগে ধলই বিওপিতে আক্রমণ করে। চার্লি কোম্পানির একটি প্লাটুনের নেতৃত্বে ছিলেন মো. আবুল হাসেম। তিনি পাকিস্তান সেনাবাহিনীর প্রতিরক্ষা অবস্থানের ডান দিক দিয়ে আক্রমণ করেন। মো. আবুল হাসেম তাঁর সহযোদ্ধাদের নিয়ে এগিয়ে যাচ্ছিলেন, কিন্তু পাকিস্তান সেনাবাহিনীর পাল্টা আক্রমণের ব্যাপকতা এত বেশি ছিল যে তাঁদের অগ্রযাত্রা একপর্যায়ে থমকে যায়। তখন তিনি ফায়ার অ্যান্ড মুভ পদ্ধতিতে এগোতে থাকেন। কিন্তু উঁচু টিলার ওপর স্থাপিত একটি এলএমজি পোস্ট থেকে পাকিস্তানি সেনারা প্রায় নিখুঁত নিশানায় গুলিবর্ষণ করছিল। মো. আবুল হাসেমের দলের কয়েকজন ওই এলএমজির গুলিতে আহত হন। তিনি জীবনের ঝুঁকি নিয়ে চেষ্টা করেন ওই এলএমজি পোস্ট ধ্বংস করতে। কিন্তু তাঁর সব চেষ্টাই ব্যর্থ হয়ে যায়। হতাহতের সংখ্যা ক্রমে বাড়তে থাকে। এতেও তিনি দমেননি। সাহসিকতার সঙ্গে পাকিস্তানি সেনাদের বিরুদ্ধে যুদ্ধ করেন। তাঁর সাহসিকতা ও রণকৌশলে উজ্জীবিত হলেন সহযোদ্ধারা। তুমুল যুদ্ধ চলতে থাকল।
আবুল হাসেম (দ্ব্যর্থতা নিরসন)
আবুল হাসেম নামটি নিম্নের ব্যক্তিবর্গকে নির্দেশ করতে পারেঃ
মদনমোহন মন্দির
মল্লরাজা দুর্জন সিংহ এই একরত্ন ইষ্টক নির্মিত মন্দিরের প্রতিষ্ঠা করেন ১৬৯৪ সালে। এই মন্দিরটির ছাদ চৌকো ও বাঁকানো, কিনারা বাঁকযুক্ত ও মধ্যে গম্বুজাকৃতি শীর্ষ বর্তমান। মন্দিরের দেওয়ালে কৃষ্ণলীলা, দশাবতার ও অন্যান্য পৌরাণিক কাহিনীর বিভিন্ন দৃশ্য ভাস্কর্যের মাধ্যমে রূপায়িত। মন্দিরের দৈর্ঘ্য ও প্রস্থ ১২.২ মিটার এবং উচ্চতা ১০.৭ মিটার।
জোড় বাংলা মন্দির (বিষ্ণুপুর)
জোড়-বাংলা রীতির মন্দির স্থাপত্য এপার বাংলা ও ওপার বাংলায় বেশ কিছু থাকলেও বিষ্ণুপুরের জোড়বাংলা আপন স্থাপত্য রীতির বৈশিষ্ঠে সমুজ্জ্বল। জোড়বাংলা ম্পন্দিরে যে ‘বাংলার ঘরের চাল’এর আদল তা সমগ্র বঙ্গে প্রচলিত ।জোড়বাংলা মন্দিরে প্রাপ্ত লিপি অনুসারীই মন্দিরটি ৯৬১ মল্লাব্দে(১৬৫৫ খ্রীস্টাব্দ) মল্ল রাজ
রঘুনাথ সিংহ দ্বারা প্রতিষ্ঠিত হয়েছে।দু’খানি দুচালা ‘বাংলার কুটির ঘর পাশাপাশি জুড়ে দিলে যা হয় তাই জোড়বাংলা।’বাংলার মন্দির নির্মানের অপূর্ব নিদর্শন এই ‘জোড়বাংলা’। মাটি ইট দিয়ে এর দেওয়াল তৈরী হয়েছে। ভিতরে ও বাইরে মাটির দেওয়ালের উপ ভার্স্কয্য খচিত চিত্র দিয়ে সুসজ্জিত।জোড়বাংলা মন্দিরের গঠন শৈলী বর্ণনা করে “Archaeological survey of India” রায় দিয়েছে যে এই মন্দির টি “কেষ্টরায়”মন্দির নামেও পরিচিত। দক্ষিণ মুখী মন্দির টি বর্গাকার ভিতের উপর গড়ে উঠেছে।দুটি ‘দো-চালা’ যুক্ত হয়ে চারচালা শিখরের রূপ নিয়েছে।
জোড়-বাংলা মন্দির টি বহিঃ ও অভ্যন্তর দেওয়ালের সূক্ষ্য এবং অলংকৃত টেরাকোটার কাজ লক্ষ করা যায়।এই মকন্দির টির ভেতরের দৈর্ঘ ১১.৮ মিটার,প্রস্থ ১১.৭ মিটার এবং গঠনগত উচ্চতা ১০.৭ মিটার।এই মন্দিরটির সম্মুখ দ্বার এর চারপাশের তিনটি দেওয়াল চমৎকার টেরাকোটার কাজ দ্বারা সুসজ্জিত।শুধুমাত্র ছয় হাত যুক্ত শ্রী চৈত্যনের প্লাস্টার করা চিত্র এই মন্দিরের ভিতরে পাওয়ে যায়,যদিও তিনি পুজ্য নন।
বিষ্ণুপুরের জোড়-বাংলা মন্দিরের পশ্চিম দেওয়ালে ভীষ্মের শরশয্যা ও বানক্ষেপনরত অর্জুনের অতি উৎকৃষ্ট একটি ভাস্কর্য নিবন্ধ
আছে। অর্জুনের লক্ষ্যভেদ প্রভৃতি চির পরিচিত মেটিফ গূলির প্রচূর ব্যবহার হয়েছে।জোড়-বাংলা
মন্দিরে যুদ্ধক্ষেত্রের যে অগনিত ভাস্কর্য সন্নিবিষ্ট হয়েছে সেগুলি সম্ভবত মল্লরাজাদের শৌর্যের পরিচায়ক নয়।কেননা প্রায় সর্বত্রয় চতুরঙ্গ বাহিনীর যে খন্ডচিত্র গুলি উৎকীর্ন হয়েছে তার আকার প্রকার দেখে মনে হয় – সেগুলি কুরুক্ষেত্র যুদ্ধের খন্ড বিচ্ছিন্ন চিত্র কল্প।প্রসঙ্গত বিষ্ণুপুরের জোড়-বাংলা মন্দিরে ও অন্য বহু ক্ষেত্রে যে চিত্রন দেখা যায় সেগুলি মল্ল- ক্ষাত্র বিদ্যার সঙ্গে সম্পর্কিত কিনা সন্দেহ।মল্লরাজগ্ণ নৌবলে বলীয়ান কিলেন এমন কোন প্রমান নেই।এগুলি সম্ভবত অতীত কালের বাঙ্গালীর নৌ যুদ্ধে নিপুনতার পরিচায়ক।মল্লরাজা যে নিপুন যোদ্ধা ছিলেন এবং এ বিষ্যে নিয়মিত যগ দিতেন সে বিষ্যে সন্দেহ নেই।জোড়-বাংলা মন্দিরে সে জন্য যথেষ্ট সংখ্যায় শিকারের চিত্রও সন্নিবিষ্ট হয়েছে।শ্রীমদ্ভাগবতের দশম স্কন্দে বর্ণিত কৃষ্ণলীলা এখানে মন্দির টেরাকোটার মূল উপজীব্য।
জোড়-বাংলা মন্দিরে শ্রীকৃষ্ণের গোষ্ঠলীলা অসুর বধ থেকে মথুরা যাত্রা,কংস বধ চিত্রিত হয়েছে।জোড়-বাংলা মন্দিরের দক্ষিণ দিকে কৃষ্ণলীলা আর তারই সমান্তরালে পশ্চীমের দেওয়ালে রামকথা।রাম জন্ম থেকে আরম্ভ করে তারকা বধ এবং রামের বিবাহ।এই মন্দিরে বাৎসল্য রসের অভিব্যক্তি লক্ষ্য মকরা যায়।একই ভাবে রামকথা আর কৃষ্ণকথা ব্যক্ত হয়েছে একই রস পর্যায়ের অন্তর্ভুক্ত করে।বাৎসল্য রসের অভিব্যক্তি পরিস্ফুট করার জন্যে ,মাতৃক্রোড়ে রাম-লক্ষণ-ভরত-শত্রুঘ্নকে যেমন (পশ্চীম দেওয়ালে)চিত্রিত করা হয়েছে,দক্ষিণের(অগ্রবর্তী দো’চালায়) প্রবেশ পথের ডানদিকে মাতৃক্রোড়ে কৃষ্ণ বলরামও উৎকীর্ণ হয়েছেন।এমনকি পশ্চীমের দেওয়ালে ভয়ঙ্কর দেবীযুদ্ধের নীচে গণেশ জননী,স্কন্দমাতার,বাৎসল্যরসাত্মক চিত্র গুলি সন্নিবেশিত হয়েছে।অষ্টমাতৃকা মূর্তিও চিত্রিত হয়েছে।এখানে সমসাময়িক ঘটনা রূপে পর্তুগীজ যুদ্ধ যেমন চিত্রিত হয়েছে,মোঘল সামন্তদের আভিজাত্য ও বিলাস ব্যসনও তেমনি চিত্রিত হয়েছে।
শৌলমারী ইউনিয়ন, রৌমারী
শৌলমারী ইউনিয়ন বাংলাদেশের রংপুর বিভাগের কুড়িগ্রাম জেলার রৌমারী উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৭৯.৮৩।
রৌমারী উপজেলা সদর হতে প দিকে অবস্থিত এ ইউনিয়নের মোট আয়তন ৫৭২১ একর বা ২৩.১৫ বর্গকিলোমিটার।
শৌলমারী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
গয়টাপাড়া,কল‌মের চর,নতুন শৌলমারী,চ‌রের গ্রাম,‌শৌলমারী,‌বেহুলার চর,‌মোল্লার চর,চতলা কান্দা,‌বোয়ালমারী,টালুয়ার চর,ঝুনক‌ীর চর,চর‌বোয়ালমারী,বড়াইকান্দি ও বাতার গ্রাম
২০১১ সালের আদমশুমারি অনুযায়ী শৌলমারী ইউনিয়নের মোট জনসংখ্যা ছিল ২৬১৬২ জন, যারা ৬২৭০ টি পরিবারে বসবাস করে, যার মধ্যে পুরুষ হল ১২৭৭১ জন এবং নারী হল ১৩৩৯১ জন।
শৌলমারী ইউনিয়নের গড় স্বাক্ষরতা হার ৩৯.৪%। তার মধ্যে নারী শিক্ষার হার ৩৬.৩% এবং পুরুষ শিক্ষার হার ৪৬.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
শৌলমারী এম অার উচ্চবিদ্যালয় ও গয়টাপাড়া সরকারী প্রাথ‌মিক বিদ্যালয় বি‌শেষ ভা‌বে উল্লেখ‌যোগ্য
শৌলমারী ইউনিয়নের অর্থনীতি মূলত কৃষি নির্ভর।
রৌমারী ইউনিয়ন
রৌমারী ইউনিয়ন বাংলাদেশের রংপুর বিভাগের কুড়িগ্রাম জেলার রৌমারী উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৭৯.৭১।
রৌমারী উপজেলা সদর হতে প দিকে অবস্থিত এ ইউনিয়নের মোট আয়তন ৮৯৯২ একর বা ৩৬.৩৯ বর্গকিলোমিটার।
রৌমারী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী রৌমারী ইউনিয়নের মোট জনসংখ্যা ছিল ৪৬৫৩৭ জন, যারা ১০৯৬৯ টি পরিবারে বসবাস করে, যার মধ্যে পুরুষ হল ২২৫৬৭ জন এবং নারী হল ২৩৯৭০ জন।
রৌমারী ইউনিয়নের গড় স্বাক্ষরতা হার ৩৮.০%। তার মধ্যে নারী শিক্ষার হার ৩৪.০% এবং পুরুষ শিক্ষার হার ৪০.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
রৌমারী ইউনিয়নের অর্থনীতি মূলত কৃষি নির্ভর।
রাধা কালাচাঁদ মন্দির
"শ্রী শ্রী রাধা কালাচাঁদ মন্দির" টি টাঙ্গাইল জেলার মির্জাপুর উপজেলার জামুর্কী ইউনিয়নের পাকুল্যা গ্রামের বিশিষ্ট সমাজসেবী রাম মোহন সাহা ও গৌর মোহন সাহা ১১৯৫ বঙ্গাব্দে প্রতিষ্ঠা করেন। মন্দিরটি প্রতিষ্ঠার পর থেকে এখানে গীতাপাঠ, মহানাম যজ্ঞানুষ্ঠান, শ্রীকৃষ্ণের জন্মাষ্টমী, দোলযাত্রা ও ঝুলনযাত্রাসহ সারা বছর সনাতন ধর্মাবলম্বীদের ধর্মীয় অনুষ্ঠান হয়ে থাকে। এর আগে একতলা পাকা মন্দিরটি দুই বার সংস্কার করা হয়। সম্প্রতি এলাকার সমাজ হিতৈষী ব্যক্তিরা মন্দিরটিকে বাংলাদেশসহ দেশ-বিদেশে অন্যতম কারুকার্যসমৃদ্ধ ঐতিহাসিক মন্দির হিসেবে প্রতিষ্ঠার লক্ষ্যে পুনর্নির্মাণের উদ্যোগ নেন। চার বছর পূর্বে প্রায় ৬০ ফুট উঁচু মন্দিরটি নতুন রূপে নির্মাণ কাজ শুরু করেন তারা। এর আগে বাংলাদেশ ও ভারতসহ বেশকিছু দেশের মন্দির পরিদর্শন করে মন্দিরটির নক্সা তৈরি করা হয়। মন্দিরটি নির্মাণে ভারতের মুর্শিদাবাদ থেকে কারুশিল্পী আনা হয়। এছাড়া ঢাকা চারুকলা ইনস্টিটিউটের শিল্পীরা ছাড়াও দেশের নামকরা কারুশিল্পীদের সহযোগিতা নেয়া হয়েছে এটি নির্মাণে। মন্দিরটির মধ্যে বিভিন্ন দেবদেবীর প্রতিকৃতি নিপুণভাবে তৈরি করা হয়েছে। পুণ্যার্থী ও দর্শণার্থীদের আকর্ষণ করার জন্য মন্দিরটিতে সোনালি রঙের প্রলেপ দেয়া হয়েছে। দূর থেকে মনে হয় এটি একটি স্বর্ণ খচিত মন্দির। অনেকে এই মন্দিরটিকে বাংলার ‘স্বর্ণ মন্দির’ হিসেবেও আখ্যা দিচ্ছেন। মন্দিরটি নির্মাণ করতে এক কোটি টাকারও বেশি অর্থ ব্যয় হয়েছে বলে জানান এর অন্যতম উদ্যোক্তা সুরঞ্জন শেঠ তাপস।
বাংলাদেশ কোস্ট গার্ডের জাহাজের তালিকা
বাংলাদেশ কোস্ট গার্ড বর্তমানে ৫৭ টি জলযান পরিচালনা করছে। এগুলোর অধিকাংশই ছোট উপকূলীয় টহল জাহাজ। কোস্ট গার্ডের জাহাজের নামের পূর্বে "সিজিএস" বসে যার পূর্ণরূপ "কোস্ট গার্ড শিপ" এবং এর বাংলা অর্থ হচ্ছে "কোস্ট গার্ডের জাহাজ"।
কালনার মন্দিরসমূহের তালিকা
কালনা হল পশ্চিমবঙ্গের একটি প্রাচীন জনপদ ও বর্ধমান জেলার অন্যতম মহকুমা শহর। এই শহরের ভেতর বহু প্রাচীন মন্দির ছড়িয়ে ছিটিয়ে অবস্থান করছে।এই মন্দির গুলির একটি তালিকা নীচে দেওয়া হল।
পাতি ডারকিনা
পাতি ডারকিনা (বৈজ্ঞানিক নাম: "Rasbora daniconius") (ইংরেজি: Slender rasbora বা Common rasbora) হচ্ছে Cyprinidae পরিবারের "Rasbora" গণের একটি স্বাদুপানির মাছ।
দূষণ, প্রজনন ঋতুতে অবাধে শিকার, কীটনাশকের ব্যবহার বৃদ্ধির কারণে বাংলার ঐতিহ্যবাহী এক-দেড় ইঞ্চি আকারের মাছ দারকিনার অস্তিত্ব বিপন্ন হয়ে পড়ছে। মিঠা পানিতে বসবাসকারী হিসেবে পরিচিত, দৃষ্টিনন্দন ও সুস্বাদু এই মাছ।
একসময় নদী-নালা, খাল-বিল, পুকুর-ডোবায় সবচেয়ে বেশি যে মাছটি চোখে পড়ত তার নাম দারকিনা। যদিও অঞ্চলভিত্তিক এই মাছটিকে দারকিনি, দারখিলা, ডানকানা, ডানখিনা, চুক্কুনি, মলঙ্কা নামেও সম্বোধন করা হয়।
সোনারাঙা মাছটির গোটা গায়ের মাঝে কাল দাগ দেখা যায়। ৮০ এর দশকে ক্ষত রোগে এ মাছটি বড় ধরনের ক্ষতির শিকার হয়। মানুষের মত গবাদি ও বন্য বহু পাখিরও প্রিয় খাবার দারকিনা মাছ।
সংশ্লিষ্ট সূত্রে জানা গেছে, ১৯৯৮ সালে আইইউসিএন সমীক্ষা করে জানিয়েছে- পরিবেশের পরিবর্তন, আবাসস্থলের সংকোচন ও মানবসৃষ্ট নানাবিধ কারণে বাংলাদেশের ৫৪ প্রজাতির মাছ বিপন্ন হয়ে পড়েছে। এর মধ্যে দারকিনাও একটি।
এই প্রজাতির মাছ বাংলাদেশ, ভারত, পাকিস্তান, নেপাল, শ্রীলংকা, মায়ানমার, থাইল্যান্ড, ভিয়েতনাম, চীন এবং মালয়েশিয়ায় পাওয়া যায়।
আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়।২. দারকিনা মাছ বিলুপ্তির পথে [ঢাকাটাইমস২৪ডটকম অনলাইন]
কৃষ্ণচন্দ্রজী মন্দির
কৃষ্ণচন্দ্রজী মন্দির বা "কৃষ্ণচন্দ্র মন্দির" কালনার রাজবাড়ি মন্দির চত্বরের পূর্ব দিকে অবস্থিত । ১৬৭৩ শকাব্দে ( ১৭৫১ খ্রিস্টাব্দে ) বর্ধমানরাজ ত্রিলোকচন্দ্রের মাতা লক্ষ্মীকুমারী এই মন্দির প্রতিষ্ঠা করেন। উঁচু ভিত্তিবেদির উপর স্থাপিত, দক্ষিণমুখী, তিনতলবিশিষ্ট মন্দিরটি পঁচিশরত্ন মন্দির।
মন্দিরের গর্ভগৃহে প্রধান সিংহাসনে রয়েছেন কৃষ্ণচন্দ্র ও রাধার বিগ্রহ। উচ্চতা যথাক্রমে ২ ফুট ৬ ইঞ্চি ( ৭৬ সেমি ) ও ২ ফুট ( ৬১ সেমি )। সঙ্গে রয়েছেন চার সখি। মূর্তিগুলি সবই দারু নির্মিত।
মন্দিরের প্রথম তলের ছাদ ধনুরাকৃতি হয়ে যে কোণের সৃষ্টি করেছে তার চারটি কোণে পর্দার আকারে খানিকটা উঁচু করে দেওয়াল তোলা। সেই দেওয়ালে আছে চুন-সুরকির বড় আকৃতির হাতি ও সিংহের মূর্তি।
ঐ পর্দা-দেওয়ালের উপরেই উঁচু করা কোণগুলিতে আছে ৩ টি করে চারকোণে মোট ১২ টি চূড়া। অর্থাৎ প্রথম তলের ছাদে আছে মোট ১২ টি চূড়া। এর পর বেড় কমিয়ে খানিকটা উপরে অষ্টকোণাকৃতি ২য় তল সৃষ্টি করা হয়েছে। তার ছাদের আটকোণে আছে ৮ টি চূড়া। এরপর বেড়ের প্রসারতা কমিয়ে ২য় তলের চেয়ে অপেক্ষাকৃত কম উচ্চতায় ৩য় তল সৃষ্টি করা হয়েছে। তার চারকোণে ৪ টি এবং মাঝখানে আছে একটি বড় চূড়া। অর্থাৎ চূড়াগুলির সজ্জা হচ্ছে ১২+৮+৪+১ মোট পঁচিশ।
মন্দিরের সামনে সন্নিবদ্ধ রয়েছে একটি 'একবাংলা ' মণ্ডপ। এটি পরিদর্শন কক্ষ রূপে ব্যবহৃত হয়।
গর্ভগৃহের সামনে ত্রিখিলান দালান। তোরণগুলির তিনটি খিলান ধারণের জন্য মধ্যে দুটি পূর্ণ স্তম্ভ ও ধারে দুটি অর্ধ স্তম্ভ রয়েছে। স্তম্ভগুলিতে ফুলকারি নকশা ছাড়াও আছে টেরাকোটার অলংকরণ। অন্যান্য মূর্তির মধ্যে সপরিবার দশভুজা মহিষাসুরমর্দিনীর একটি প্যানেল আছে। খিলানগুলির উপর প্রতীক শিব মন্দির ও তার মধ্যে শিবলিঙ্গ। গর্ভগৃহে মূল দ্বার একটি। মন্দিরের পূর্ব দিকে আছে ত্রিখলান সজ্জা। অলিন্দ নেই। দুটি জানলা। পশ্চিম দিকে ত্রিখিলান সজ্জা বিশিষ্ট ভোগ কক্ষ। দুটি জানলা ও একটি দরজা। কিন্তু কোন অলিন্দ নেই। পিছনে ত্রিখিলান ভরাটকরা। কোন দরজা বা জানলা নেই। উত্তর দিকের ভিতরে রয়েছে সিঁড়ি। ঐ সিঁড়ি উঠে গেছে ৩য় তলে।
মন্দিরের সামনের দেওয়ালে, স্তম্ভের গায়ে, চালা-মণ্ডপটির সর্বত্র রয়েছে অজস্র টেরাকোটা মূর্তি ও ফুলকারি নকশা। মূল মন্দিরের সামনের দেওয়ালে কার্নিসের নিচ পর্যন্ত খোপে খোপে অসংখ্য মূর্তিফলক বসানো। ভাস্কর্যের ক্ষেত্রে 'কল্পলতা' বা 'মৃত্যুলতা'কে দেওয়ালের কোণে বা গায়ে খাড়াকরে লাগানোই প্রচলিত রীতি। এখানেও কোণের দুপাশে তা সমতলভাবে নিবদ্ধ এবং তা একতলার কার্নিস পর্যন্ত উঠে গেছে। ( 'কল্পলতা' হল উপর থেকে নিচে লতার মত কোণাচ। হাতি, সিংহ, লতা-পাতা অরণ্যের প্রতীক। এইভাবে মন্দির হয় অভীষ্ট ফলপ্রদ 'কল্পতরু'। আবার সমস্ত মায়ার মৃত্যু ঘটায় বলে একে 'মৃত্যুলতা'-ও বলা হয়। )
শুধুমাত্র টেরাকোটা প্রাচুর্য নয়, বিষয়বস্তুর বৈচিত্র, সুন্দর সুন্দর টেরাকোটা মূর্তি ও ফুলের নকশা যা এই মন্দিরে রয়েছে তা উচ্চমানের বলা যায়। ধর্মীয় ও সামাজিক দৃশ্যের ফলকগুলির মধ্যে উল্লেখযোগ্য, অশ্বমেধ যজ্ঞ, বকাসুর বধ, নৌকাবিলাশ, যুদ্ধ চিত্র, বন্দুকধারী ফিরিঙ্গি সৈন্য, শিকার দৃশ্য, ভয়ংকর সিংহের উপর কোন দেব বা দেবীর দণ্ডায়মান আবস্থায় যুদ্ধ প্রভৃতি। তবে টেরাকোটাগুলির বেশিরভাগই নষ্ট হয়ে গেছে বা হতে চলেছে। পূর্ব, পশ্চিম ও উত্তর দিকের দেওয়ালের গায়ে রয়েছে ফুলকারি নকশা, এগুলিতে কোন মূর্তিসজ্জা নেই।
মন্দিরের বিগ্রহ নিত্য পূজিত। সকালে মাখন ও মিছরি ভোগ, তারপর পূজা, মধ্যাহ্নে ভোগ ও শয়ন, বৈকালে উত্থান এবং সন্ধ্যায় সন্ধ্যারতি ও ভোগ। মন্দিরটি প্রাচীর দিয়ে ঘেরা একটি স্বয়ংসম্পূর্ণ ঠাকুরবাড়ি, রন্ধনশালা প্রভৃতিও আছে।
মন্দিরটি ভারতীয় পুরাতত্ত্ব সর্বেক্ষণ, কলকাতা মণ্ডল দ্বারা সংরক্ষিত।